# அம்பலவயல்



**அம்பலவயல்** (*Ambalavayal*) என்பது இந்தியாவின் கேரள மாநிலத்தில் உள்ள வயநாடு மாவட்டத்தில் உள்ள ஒரு நகரமாகும். வயநாடு பாரம்பரிய அருங்காட்சியகம் இக்கிராமத்தில் அமைந்துள்ளது.  

இந்த கிராமத்தில் மலங்கரா பாரம்பரிய சிரியன் தேவாலயத்தின் ஒரு பகுதியான புனித சியார்ச்சு பாரம்பரிய தேவாலயம் உள்ளது.  
## சுற்றுலா
அம்பலவயல் வயநாடு மாவட்டத்தில் அமைந்துள்ள ஒரு சுற்றுலாத் தலமாகும். சுல்தான் பத்தேரியிலிருந்து 10 கி.மீ தொலைவில் இவ்வூர் உள்ளது. வயநாட்டில் உள்ள இந்த இடம் கடல் மட்டத்திற்கு மேலே அமைந்துள்ளது. மிதவெப்ப மண்டல காலநிலையைக் கொண்டுள்ளது. இந்த பகுதி தோட்டக்கலை நடவடிக்கைகளுக்கு முக்கியமானதாகும்.  

## பாரம்பரிய அருங்காட்சியகம்
அம்பலவயல் வயநாட்டில் சுற்றுலாப் பயணிகளுக்கு ஒரு சிறப்பு ஈர்ப்பு அளிப்பது அம்பலவயல் பாரம்பரிய அருங்காட்சியகம் ஆகும். இது ஒரு தொல்பொருள் அருங்காட்சியகம் ஆகும். கி.பி 2 ஆம் நூற்றாண்டின் தொல்பொருட்கள் மற்றும் பழங்காலப் பொருட்களின் மிகப்பெரிய தொகுப்புகள் இங்கு வைக்கப்பட்டுள்ளன. கோத்ரசும்ருதி, தேவசும்ருதி, ஜீவனசும்ருதி மற்றும் வீரசும்ருதி என அருங்காட்சியகம் நான்கு தொகுதிகளாகப் பிரிக்கப்பட்டுள்ளது. பெயர் குறிப்பிடுவது போல, ஒவ்வொரு தொகுதியும் தொடர்புடைய கலைப்பொருட்களைக் காட்டுகின்றன. இந்தக் கலைப்பொருள்கள் பொது மக்கள், தொல்பொருள் ஆராய்ச்சியாளர்கள் மற்றும் வரலாற்றாசிரியர்களுக்கு மிகவும் ஆர்வத்தை தருகின்றன. இந்தக் கண்காட்சிகளில் வில் மற்றும் அம்புகள் போன்ற பழங்கால வேட்டைக் கருவிகள், கல் ஆயுதங்கள், களிமண் சிற்பங்கள் மற்றும் பழங்குடி மட்பாண்டங்கள், பாறை வேலைப்பாடுகள் போன்ற பல்வேறு பொருட்கள் அடங்கும். அம்பலவயல் பாரம்பரிய அருங்காட்சியகம் மலபார் பகுதியில் சிறப்பாகப் பராமரிக்கப்படும் அருங்காட்சியகங்களில் ஒன்றாகும், மேலும் இது எப்போதும் சுற்றுலாப் பயணிகளை ஈர்க்கும். அருங்காட்சியகம் மலபார் பகுதியின் வரலாற்றை நோக்கிய வெளிச்சத்தைக் கொடுக்கிறது. பழங்குடியினரால் வழிநடத்தப்பட்ட மேம்பட்ட நாகரிகத்திற்கு நம் கண்களைத் திறக்கிறது. அம்பலவயல் பாரம்பரிய அருங்காட்சியகம், இயற்கையால் ஈர்க்கப்பட்டு பழங்குடியினரால் தயாரிக்கப்பட்டு அவர்களின் அன்றாட வாழ்க்கையில் பயன்படுத்தப்படும் பொருட்களைக் காண ஒரு அரிய வாய்ப்பை வழங்குகிறது. இந்த அருங்காட்சியகத்தைப் பார்வையிட காலை 9 மணி முதல் மாலை 6 மணி வரை அனுமதிக்கப்படுகிறது.  

## மண்டல வேளாண் ஆராய்ச்சி நிலையம்
முன்னதாக இந்த வளாகம் ஒரு சிறிய மத்திய தோட்டக்கலை ஆராய்ச்சி நிலையமாக இருந்தது. பின்னர் மண்டல வேளாண் ஆராய்ச்சி நிலையமாக மேம்படுத்தப்பட்டது. மண்டல வேளாண் ஆராய்ச்சி நிலையத்தில், காபி, மிளகு, அரிசி, இஞ்சி, மஞ்சள், கிராம்பு, இலவங்கப்பட்டை போன்ற மசாலாப் பொருட்கள், வெப்பமண்டல மற்றும் மிதவெப்ப மண்டல பழங்கள், கோடை மற்றும் குளிர் பருவ காய்கறிகள் போன்ற பல்வேறு பயிர்கள் பயிரிடப்படுகின்றன. அம்பலவயலில் உள்ள இந்த ஆராய்ச்சி நிலையம், பல்வேறு வகையான பயிர்கள், அதன் வளர்ச்சி மற்றும் சாகுபடி பற்றி மேலும் அறிவைப் பெற ஒரு சிறந்த சுற்றுலா தலமாகும்.  

## வெப்பமண்டல மரபணுத் தோட்டம்
நடுகனி சந்திப்பில் உள்ள வெப்பமண்டல மரபணுத் தோட்டம் 2424 ஏக்கர் பரப்பளவைக் கொண்டுள்ளது. 47,000 தாவரங்கள். உலகின் இரண்டாவது சிறந்த வகை பட்டாம்பூச்சிகளின் அருங்காட்சியகம். தங்குமிடம், உணவு மற்றும் மலையேற்ற வசதி ஆகியன இங்குள்ளன.  

## கிராமங்கள்
- சுள்ளியோடு
- தேக்கன்கொல்லி
- நென்மேனி
- மலிகா

## போக்குவரத்து
அம்பலவயலை மானந்தவாடி அல்லது கல்பெட்டா நகரங்களிலிருந்து அணுகலாம். பெரிய மலைப்பாதை மானந்தவாடியை கண்ணூர் மற்றும் தலசேரி உடன் இணைக்கிறது. தாமரசேரி மலைச்சாலை கோழிக்கோடு நகரத்துடன் கல்பேட்டாவை இணைக்கிறது. குட்டியாடி மலைச்சாலை வடகரா உடன் கல்பேட்டா மற்றும் மானந்தவாடியை இணைக்கிறது. பால்சுரம் மலைச்சாலை கண்ணூர் மற்றும் இரிட்டி உடன் மானந்தவாடியை இணைக்கிறது. நிலம்பூரில் இருந்து ஊட்டி செல்லும் சாலை மேப்படி கிராமம் வழியாக வயநாட்டுடன் இணைக்கப்பட்டுள்ளது.  

அருகிலுள்ள தொடருந்து நிலையம் மைசூரில் உள்ளது. கண்ணூர் பன்னாட்டு விமான நிலையம், 105 கி.மீ, கோழிக்கோடு பன்னாட்டு விமான நிலையம் -120 கி.மீ, மற்றும் பெங்களூரு பன்னாட்டு விமான நிலையம் -290 கி.மீ ஆகியவை அருகிலுள்ள விமான நிலையங்களாகும்.  

## படக் காட்சியகம்